Lelaki Macam Dia

Lelaki Macam Dia ialah sebuah siri drama televisyen Malaysia tahun 2016 yang diarahkan oleh Hashim Rejab. Drama ini dibintangi oleh Azrel Ismail, dan Izreen Azminda. Siri drama ini memulakan tayangan perdananya menerusi Slot MegaDrama di saluran Astro Ria bermula 18 Julai 2016 dan menggantikan drama Assalamualaikum Cinta. Drama Lelaki Macam Dia. MyInfoTaip. Dicapai 3 Ogos 2021.

Sinopsis
Mengisahkan tentang Fahmi dan Fatihah Husna yang tinggal berjiran. Apa sahaja yang dilakukan oleh si suara petir itu tidak kena dimata Husna. Sehingga digelar Mamat Muka Selenga kerana Husna lebih tertarik kepada bos ditempat kerjanya, Encik Aydan yang mirip pelakon Korea yang diminatinya. Lama kelamaan timbul perasaan sayang. Tetapi keduanya ego untuk mengakuinya. Segalanya berubah setelah sekembalinya Husna dari Korea setelah tamat pengajiannya. Fahmi didepannya sekarang bukanlah si Mamat Selenga yang dikenalinya dulu. Konflik mula timbul apabila mereka hampir bertunang dengan pilihan sendiri. Tetapi akhirnya bersatu kembali setelah satu kejadian lucu dikampung Fahmi.

Pelakon
Pelakon utama
 Azrel Ismail sebagai Fahmi Nazarul
 Izreen Azminda sebagai Nur Fatihah Husna
Pelakon pembantu
 Akhmal Nazri sebagai Aydan Danial
 Sharisa Haris sebagai Sally
 Zera Hariz sebagai Hajar
 Elya Miera sebagai Lily
 Natasha Elyzza sebagai Nina
 Zulkifli Ismail sebagai Dato' Said
 Syamim Farid

 Penerbitan dan siaran 
Lelaki Macam Dia merupakan sebuah drama dalam bahasa Melayu yang diterbitkan oleh Country & Universal Sdn Bhd dengan arahan oleh Hashim Rejab. Drama ini merupakan drma yang beradaptasi daripada sebuah novel Malaysia yang bernama Mamat Muka Selenga. Novel itu ditulis oleh Aliesha Kirana. Drama ini ditayangkan di saluran Astro, Astro Ria dan Astro Ria HD menerusi Slot MegaDrama, bermula 18 Julai 2016 hingga 11 Ogos 2016.

 Runut bunyi 
 "Jangan Jangan" – Wani Kayrie

 Rujukan 

Kategori:Drama Melayu
Kategori:Rancangan Astro Ria
Kategori:Drama adaptasi novel di Malaysia